Francesco Cirignotta: The Guru of Italian Barbering - The B. magazine\nTo #TheBMag ταξίδεψε στο Μιλάνο και συζήτησε με τον Guru του Ιταλικού Barbering, Francesco Cirignotta. Λίγα λόγια για τον Francesco: γιος μπαρμπέρη από την Σικελία, γεννήθηκε στο Μιλάνο και έκανε τα πρώτα του βήματα στο μπαρμπέρικο του πατέρα του στο κέντρο της πόλης. Διατηρεί το δικό του μπαρμπέρικο «Barberino’s – Classic Italian Barber», Viale Gabriele d’ Annunzio 25, 20123 Milano. Οι Financial Times αναφέρουν: «O πιο δυνατός μπαρμπέρης στον κόσμο». Παραδίδει σεμινάρια στο ξύρισμα για την Ακαδημία της Proraso και τον οίκο Davines παγκοσμίως. Δέχτηκε να μιλήσει στο ΤheBMag και στους αναγνώστες τους από το μπαρμπέρικό του, σίγουρα το πιο σικάτο στο Μιλάνο, για τον ρόλο του μπαρμπέρη. Απολαύστε τον.\nKαλημέρα Francesco. Καταρχάς σε ευχαριστώ που αποδέχτηκες την πρόσκλησή του #ΤheBMag να μιλήσεις στους μπαρμπέρηδες της Ελλάδας. Πες μας λίγα λόγια για εσένα και το ρόλο του μπαρμπέρη σήμερα.\nΕυχαρίστησή μου Tom. Εγώ είμαι στην υπηρεσία των μπαρμπέρηδων και των πελατών μου. Βοηθώ στην διαμόρφωση των υπηρεσιών barbering του μέλλοντος. Αγαπώ βαθιά το μέλλον. Ο ρόλος του μπαρμπέρη έχει πάνω από όλα μια κοινωνική διάσταση και διαμορφώνεται διαχρονικά από δυο πράγματα: (1) την ικανότητα του μπαρμπέρη και (2) την εκάστοτε ανάγκη των ανθρώπων να προστρέχουν στα μπαρμπέρικα.\nΠες μας λίγα λόγια για την εξέλιξη του ρόλου του μπαρμπέρη στην Ιταλία\nΤο ιστορικό μοντέλο του μπαρμπέρη στην Ιταλία διαμορφώνεται από την εκάστοτε ανάγκη του Ιταλού πελάτη, ο οποίος άλλοτε θέλει να είναι cool (“figo”) και άλλοτε όχι («non figo”). Π.χ. η κουλτούρα του πελάτη και συνεπώς του μπαρμπέρη του 50’ ήταν «ή…ή» (π.χ. ή μακριά ή κοντά μαλλιά). Το 60′ οι πελάτες γίνονται πιο ριζοσπαστικοί και πηγαίνουν στο μπαρμπέρικο για να αλλάξουν την όψη τους. Ώσπου το 80’ αφήνουμε οριστικά την κουλτούρα «ή…ή» και περνάμε στην κουλτούρα του «και…και» π.χ. και μακριά μαλλιά και μουστάκι. Η κοινωνία διαμορφώνει την κουλτούρα στα επαγγέλματα και όχι το αντίστροφο.\nΔηλαδή, ο μπαρμπέρης δεν διαμορφώνει κουλτούρα;\nO μπαρμπέρης επιτελεί μια προσωπική υπηρεσία. Διαχρονικά ενώνει τα διαφορετικά ρεύματα και τις κουλτούρες, έχει μια κοινωνική αξία χωρίς να αναλώνεται αποκλειστικά στο ρόλο του εμπόρου.\nΠες μου για την κοινωνική αξία του μπαρμπέρη\nΗ αξία του μπαρμπέρη, δυστυχώς, δεν έχει μελετηθεί επαρκώς, γιατί κανένας μας δεν έχει αναζητήσει το “γιατί”, δηλαδή την φιλοσοφία της ύπαρξης μας. Οι περισσότεροι μπαρμπέρηδες απλά έχουν την νοοτροπία “κοιτάζω τον πατέρα μου” ή “κοιτάζω τον δάσκαλο”, μαθαίνω και πιάνω ψαλίδια και χτένες. ΔΕΝ ΕΙΝΑΙ ΕΤΣΙ. Αυτή δεν είναι μια επαρκής εξήγηση.\nΕμείς οι μπαρμπέρηδες είμαστε «κοινωνικά απαραίτητοι». Αυτή την αξία δυστυχώς την αγνοούμε. Όσο υπάρχει άνθρωπος στη γη, θα υπάρχει ανάγκη να κόβουμε μαλλιά και μούσια. Όσο υπάρχουν θρησκευτικές και κοινωνικές εκδηλώσεις, π.χ. βάπτιση, αρραβώνας, γάμος, συνέδρια, επαγγελματικές συναντήσεις, προσέγγιση στο γυναικείο φύλλο κ.α., θα είμαστε εκεί. Έχουμε μια εξαιρετική μοναδικότητα. Δεν υπάρχει κοινωνία χωρίς μαλλιά. Είμαστε ανθρωπιστές όπως οι γιατροί. Είμαστε τεχνίτες, όπως οι γλύπτες που σφυρηλατούν την πέτρα. Είμαστε όργανα.\n30 χρόνια είστε στο επάγγελμα και τα τελευταία 7 χρόνια έχετε επίσης αφιερωθεί στην διαρκή επαγγελματική κατάρτιση των μπαρμπέρηδων. Πως το barbering γίνεται “business” και καταξίωση;\nΌπως σε όλες τις βιομηχανίες, έτσι και στο barbering, υπάρχει η αντίληψη ότι είμαι επιτυχημένος όταν το μαγαζί μου και οι υπηρεσίες μου έχουν ευρύ και διαρκές κοινωνικό και οικονομικό αντίκτυπο. Δεν συμμερίζομαι πλήρως αυτή την αντίληψη. Στα σεμινάριά μου, για εμένα “business” είναι όταν ο μαθητής θα μάθει και δεν θα με έχει πλέον ανάγκη. Η προσωπική μου αντίληψη περί καταξίωσης ερείδεται στην διδαχή της υπευθυνότητας και τη διατήρησης της ταυτότητάς μας. Συχνά οι διαγωνισμοί και οι μπαρμπερομαχίες παίρνουν διαστάσεις show και οι συνάδελφοι που κάνουν τους κριτές γίνονται μέρος αυτού του show. Δεν γίνεσαι κριτής για να κρίνεις, γίνεσαι κριτής για να εκπαιδεύσεις.\nΜίλησέ μου για την ταυτότητα του μπαρμπέρη.\nΗ ταυτότητα του μπαρμπέρη δεν είναι εγωκεντρική. Δεν είμαστε εμείς οι “star”. Είμαστε το μέσον, όχι το τέλος, ο προορισμός. Ο μπαρμπέρης οφείλει να είναι ταπεινός και να ακούει: αυτή είναι η ταυτότητα και η κοινωνική μας αξία. Οφείλουμε να είμαστε ΦΥΣΙΟΛΟΓΙΚΟΙ, ΣΥΝΕΠΕΙΣ και ΑΡΜΟΝΙΚΟΙ. Το στυλ μας μπορεί να μην αρέσει σε όλους αλλά οφείλουμε να ζούμε με συνέπεια και σε αρμονία με την κοινωνία. Στα σεμινάριά μου διδάσκω την ταυτότητα του μπαρμπέρη με βάση τα κάτωθι αξιώματα που συνοψίζονται στην ιδέα ΙDS (“TΔE”):\nΟνειρεύομαι και μάχομαι για μια γενεά μπαρμπέρηδων που θα συνειδητοποιήσει αυτή την ιδέα και επαναλαμβάνω, θα ενστερνιστεί τον ρόλο του ως «όργανο» και «εργαλείο».\nΑυτή η ιδέα όμως θα καταφέρει να επαναπροσδιορίσει ουσιαστικά την αντίληψη για το ρόλο του μπαρμπέρη;\nΌπως κάθε ιδέα, όπως κάθε φαινόμενο, αυτό που θα συμβεί και με τον επαναπροσδιορισμό του ρόλου του μπαρμπέρη είναι ότι θα λύσει χρόνια θέματα, θα δημιουργήσει όμως και απορίες. Ωστόσο, η φύση του επαγγέλματός μας είναι απλή: ένας πελάτης, μια καρέκλα, μια περιποίηση. Θα επαναλάβω ότι δεν κάνουμε ένα επάγγελμα για να γίνουμε Ωνάσηδες. Είμαστε επάγγελμα της ευημερίας, όχι της οικονομικής, της κοινωνικής. Αυτό είναι το περιεχόμενο του επαγγέλματός μας.\nΠοιον Ιταλό ξεχωρίζετε για το στυλ του;\nΓια το στυλ του ξεχωρίζω τον φιλόσοφο Σωκράτη. Και αυτός ήταν Έλληνας, όχι Ιταλός. Ενδεδυμένος με τον απλό χιτώνα του, έκανε ερωτήσεις, σκεπτόταν. Αυτό ορίζω σαν κομψότητα («eleganza»). Συνειρμικά στα ιταλικά η eleganza προέρχεται από το ρήμα elegere (“εκλέγω/ επιλέγω»).\nAνάλυσέ μας λίγο αυτή την ιδέα σου για την κομψότητα.\nΗ κομψότητα είναι η ομορφιά σκέψης και το πνευματικό μας κοστούμι. Εμείς οι μπαρμπέρηδες μπορεί να είμαστε το εργαλείο και οι υπηρέτες της ομορφιάς, ωστόσο γεννιόμαστε και εξελισσόμαστε με ελεύθερη σκέψη. Συνεπώς, όπως και κάθε άνθρωπος, είμαστε εξαιρετικοί άνθρωποι, μοναδικοί.


Μπαρτσελόνα (Ισπανία) εναντίον Ντιναμό Κιέβου (Ουκρανία): Πρόβλεψη για τον αγώνα – The Bet School\nHome / TheBetSchool / Μπαρτσελόνα (Ισπανία) εναντίον Ντιναμό Κιέβου (Ουκρανία): Πρόβλεψη για τον αγώνα\nΜπαρτσελόνα (Ισπανία) εναντίον Ντιναμό Κιέβου (Ουκρανία): Πρόβλεψη για τον αγώνα\nChampions League – Φάση ομίλων – Όμιλος Ζ – 3 ημέρα αγωνιστικής από τις 6\nΙσπανία. Βαρκελώνη. Καμπ Νόου\nΣτον τρίτο γύρο της φάσης των ομίλων του Champions League θα αναμετρηθούν ισπανική Μπαρτσελόνα και ουκρανική Ντιναμό Κιέβου.\nΜετά από δύο συνεχόμενες νίκες στη La Liga, η Μπαρτσελόνα απέτυχε στους επόμενους τέσσερις αγώνες, κερδίζοντας μόνο δύο βαθμούς σε αντιπαραθέσεις με τη Σεβίλλη (1:1), τη Χετάφε (0:1), τη Ρεάλ Μαδρίτης (1:3) και την Αλάβες (1:1). Η κρίση των «μπλαουγκράνα» δεν ισχύει για το Champions League, όπου οι Φερεντσβάρος (5:1) και Γιουβέντους (2:0) έγιναν θύματα των παικτών του Kuman.\nΗ Ντιναμό Κιέβου σημείωσε μόλις ένα βαθμό με τη Γιουβέντους (0:2) και την Φερεντσβάρος (2:2), και γι’ αυτό οι πιθανότητές της να φτάσει στους 16του Τσάμπιονς Λιγκ μειώνονται γρήγορα. Από την άλλη πλευρά η ομάδα εδραιώθηκε στην αρχή του ουκρανικού πρωταθλήματος, την παραμονή νίκησαν δυνατά την Ντνέπρ 2:1.\nΤα προφανή φαβορί αυτής της συνάντησης είναι οι γηπεδούχοι, το επίπεδο των οποίων είναι πολύ υψηλότερο. Συμφωνώ απολύτως με τέτοιες προβλέψεις, διότι σε αυτό το στάδιο της σεζόν η Ντιναμό Κιέβου αντιμετωπίζει σοβαρά προβλήματα στελέχωσης, οπότε δεν θα είναι σε θέση να επιβάλει άξιο διαγωνισμό στους Καταλανούς. Η δωρεάν μας πρόβλεψη για τον επερχόμενο αγώνα είναι: νίκη της Μπαρτσελόνα με χάντικαπ -2,5 με απόδοση 1,96.\n← Previous Story Ρεάλ Μαδρίτης (Ισπανία) εναντίον Ίντερ (Ιταλία): Πρόβλεψη για τον αγώνα\nNext Story → Τσέλσι εναντίον Ρεν: Πρόβλεψη για τον αγώνα


Eurogat :: Συνήθης ορολογία\nPercolation: Η μέθοδος παρασκευής καφέ κατά την οποία το βραστό νερό υπερχειλίζει με πίεση από την έξοδο ενός σωλήνα και φιλτράρει τον αλεσμένο καφέ, που συγκρατείται σε φίλτρο.\nPre-infusion: Η διαδικασία της εκχύλισης του αλεσμένου καφέ με εμποτισμό ζεστού νερού για περιορισμένο χρονικό διάστημα (συνήθως 3 δευτερόλεπτα).\nRichness ή πλούσια γεύση: Ο χαρακτηρισμός που αποδίδουμε σε ένα καφέ που είναι πλούσιος σε άρωμα, γεύση, οντότητα και οξύτητα.\nΆρωμα: Το άρωμα είναι μια αίσθηση, η οποία δύσκολα διακρίνεται από τη γεύση. Χωρίς την αίσθηση της όσφρησης οι μοναδικές αισθήσεις της γεύσης θα ήταν: γλυκό, ξινό, αλμυρό και πικρό. Το άρωμα εμπεριέχει τις γεύσεις που διακρίνουμε στον ουρανίσκο μας. Μικρές διαφορές, όπως οι ιδιαίτερες γεύσεις του λουλουδιού και του κρασιού, προέρχονται από το άρωμα του καφέ που μόλις έχει παρασκευαστεί.\nΓεύση: Η γεύση είναι η συνολική αντίληψη του καφέ στο στόμα. Οξύτητα, άρωμα και σώμα είναι όλα τα συστατικά της γεύσης. Είναι η ισορροπία και η ομοιογένεια αυτών των αισθήσεων που δημιουργεί τη συνολική σας αντίληψη για τη γεύση. Παρακάτω θα βρείτε τα αντιπροσωπευτικά χαρακτηριστικά της γεύσης:\nΓενικά χαρακτηριστικά γεύσης:\nΠλούσια γεύση: Aναφέρεται στο σώμα και στην ποιότητα.\nΣύνθετη: Η αντίληψη των πολλαπλών γεύσεων.\nΙσορροπημένη: Η ικανοποιητική παρουσία όλων των βασικών χαρακτηριστικών της γεύσης όπου το ένα δεν υπερκαλύπτει το άλλο.\nΣυγκεκριμένα επιθυμητά αντιπροσωπευτικά χαρακτηριστικά γεύσης:\nΛαμπερή, στενγή, ακριβής ή ζωντανή: Aντιπροσωπευτικοί καφέδες της κεντρικής Αμερικής.\nΚαραμελωμένη: Όπως το γλυκό ή το σιρόπι\nΣοκολατένια: Η γεύση που μένει μετά να είναι σαν άγλυκη σοκολάτα ή βανίλια.\nΛεπτή: Εκλεπτυσμένη γεύση που γίνεται αντιληπτή με την άκρη της γλώσσας. Αντιπροσωπευτικοί καφέδες Arabica της Νέας Γουινέας.\nΓήινη: Χαρακτηριστικό του εδάφους. Αντιπροσωπευτικοί καφέδες της Σουμάτρας.\nΕυωδιαστή: Χαρακτηριστικό αρώματος που κυμαίνεται από το λουλουδάτο στο πικάντικο.\nΦρουτώδης: Χαρακτηριστικό αρώματος που θυμίζει μούρα ή εσπεριδοειδή.\nΏριμη: Γεμάτη απαλή γεύση που αντιπροσωπευτικά δεν έχει οξύτητα.\nΚαρυδένια: Η γεύση που μένει μετά θυμίζει το καβούρντισμα.\nΠικάντικη: Η γεύση και το άρωμα θυμίζουν μπαχαρικά.\nΓλυκιά: Η γεύση που δεν είναι καθόλου τραχιά.\nΆγρια: Παιχνιδιάρικη γεύση που δεν είναι συνήθως ευχάριστη, αλλά είναι αντιπροσωπευτική στους καφέδες της Αιθιοπίας.\nΚρασάτη: Η γεύση που μένει μετά θυμίζει ένα καλά παλαιωμένο κρασί. Αντιπροσωπευτικοί καφέδες της Κένυας και της Υεμένης.\nΣυγκεκριμένα ανεπιθύμητα αντιπροσωπευτικά χαρακτηριστικά γεύσης:\nΠικρή: Γίνεται αντιληπτή με το πίσω μέρος της γλώσσας και συνήθως είναι το αποτέλεσμα υπερβολικού καβουρντίσματος.\nΆνοστη: Ουδέτερη γεύση\nΣαν κάρβουνο: Έντονη γεύση καμένου κάρβουνο.\nΜονότονη: Δείτε επίπεδη\nΒρώμικη: Μια οσμή μούχλας που θυμίζει σα να τρως βρωμιά.\nΓήινη: Δείτε βρώμικη\nΕπίπεδη: Έλλειψη οξύτητας, αρώματος και γεύσης που μένει μετά\nΣαν χόρτο: Ένα άρωμα και μια γεύση που θυμίζουν φρεσκοκουρεμένο χόρτο.\nΤραχιά: Ένα καυστικό χαρακτηριστικό που γρατσουνίζει και γδέρνει\nΘολή: Πυκνή και μουντή\nΜπαγιάτικη: Μια ελαφρώς πυκνή ή μουχλιασμένη μυρωδιά. Δεν είναι πάντα αρνητικό χαρακτηριστικό όταν ο καφές είναι παλιός.\nΛασπωμένη: Μια αμυλώδης υφή παρόμοια με το νερό στο οποίο βράζουμε τα μακαρόνια.\nΣκληρή: Μια αίσθηση στη γλώσσα που θυμίζει αλάτι.\nΛαστιχένια: Ένα άρωμα και γεύση που θυμίζουν καμένο λάστιχο. Αντιπροσωπευτικά βρίσκεται σε Robusta που έχουν στεγνή επεξεργασία.\nΑπαλή: Δείτε άνοστη.\nΞινή: Αψιές γεύσεις που θυμίζουν άγουρα φρούτο.\nΙσχνή: Έλλειψη οξύτητας, αντιπροσωπευτικό δείγμα κατώτερης παρασκευής.\nΣαν νέφτι: Γεύση που μοιάζει με νέφτι.\nΝερουλή: Έλλειψη σώματος ή παχυρευστότητας στο στόμα.\nΆγρια: Παιχνιδιάρικα χαρακτηριστικά.\nΥπεραπόσταξη: Αποτέλεσμα πράξης, όταν το νερό παραμένει σε επαφή με τον αλεσμένο καφέ περισσότερο από 30 δευτερόλεπτα κατά την παρασκευή του espresso και διυλίζεται πολύ αργά μέσα από τον καφέ, με συνέπεια την αργή και διακοπτόμενη εκχύλιση, η οποία γευστικά προσδίδει πικρή και καμένη γεύση χωρίς τη σωστή κρέμα στον καφέ.


Ξηροκάμπι | Πελοπόννησος Search\nΒενζινάδικο, Περ. Ιατρείο\nΟρμητήριο για τους λάτρεις της φύσης με παραδοσιακά πέτρινα κτίσματα και σημαντική ιστορία.\nΚεφαλοχώρι χτισμένο στις ανατολικές υπώρειες του Ταΰγετου, το Ξηροκάμπι απλώνεται σε περιοχή με καλλιέργειες ελιάς. Στον οικισμό υπάρχουν παραδοσιακοί ξενώνες που προσφέρουν άνετη διαμονή. Το Ξηροκάμπι προσφέρεται ως ορμητήριο για τους λάτρεις της φύσης και των πεζοποριών που έχουν τη δυνατότητα να γνωρίσουν τον επιβλητικό Ταΰγετο με το ποικιλόμορφο ανάγλυφο, τη σπάνια χλωρίδα και πανίδα.\nΘαυμάστε εδώ το ξακουστό γεφύρι της περιοχής. Στους ρωμαϊκούς χρόνους η Λακωνία συνδεόταν με τη Μεσσηνία μέσω της «βασιλικής οδού» η οποία ένωνε την αρχαία Σπάρτη με το τότε λιμάνι της, την Καρδαμύλη. Στην αρχή της οδού, στο σημερινό χωριό Ξηροκάμπι, το εμπόδιο του χείμαρρου υπερπηδήθηκε στο διάστημα από τον 1ο π.Χ. έως τον 1ο μ.Χ. αιώνα με την κατασκευή μιας θαυμαστής λιθόκτιστης καμάρας, του γεφυριού του Ξηροκαμπίου που είναι ένα από τα παλαιότερα γεφύρια του ελλαδικού χώρου.\nΜην παραλείψετε να επισκεφτείτε και το λόφο του Αγίου Βασιλείου, κοντά στο Ξηροκάμπι, όπου πρόσφατα ανακαλύφθηκε μυκηναϊκό ανάκτορο. Τα εντυπωσιακά κτίρια, χτισμένα περιμετρικά μιας μεγάλης κεντρικής αυλής και διακοσμημένα με τοιχογραφίες, χρονολογούνται στη δεύτερη οικοδομική φάση της εγκατάστασης, ενώ από την πρώτη φάση σώζονται οι τάφοι του υστεροελλαδικού μυκηναϊκού νεκροταφείου στην κορυφή του λόφου.\nΣτην Παλαιοπαναγιά και στο Ξηροκάμπι μπορείτε να έρθετε από τον κεντρικό δρόμο που βγαίνει από τη Σπάρτη με κατεύθυνση στο Γύθειο, ανάμεσα στους ατελείωτους σπαρτιάτικους πορτοκαλεώνες κι ελαιώνες της κοιλάδας του Ευρώτα. Σε περίπου 15 χιλιόμετρα από την πόλη συναντάτε τη διασταύρωση για Παλαιοπαναγιά και στην ίδια ευθεία ακολουθεί το Ξηροκάμπι.